Document ID: /roh_data/filtered/fineweb-2-filterrobots_roh.jsonl.gz/68123

Il Cussegl federal ha concludì mesemna d’activar la Cunvegna davart la libra circulaziun da persunas. Quai vul dir ch'i vegnan introducids contingents. Concret stattan l'onn che vegn a disposiziun 1'150 novas permissiuns da dimora da la categoria B e 1'007 novas permissiuns da dimora curta da la categoria L per forzas da lavur croatas.
Per cumparegliar: fin l’october 2022 ha la Svizra dà per quest onn 2'413 permissiuns B per forzas da lavur croatas.
Vinavant saja il dumber da lavurantas e da lavurants da la Croazia s'augmentà fermamain quest onn, uschia il Cussegl federal. Las limitas minimalas fixadas en la Cunvegna davart la libra circulaziun da persunas sajan surpassadas.